一方面，人因工程師會嘗試建立用嚟描述人類同機械之間嘅互動嘅理論模型，途中用到多個理論領域嘅知識－包括認知科學領域（心理學同神經科學等）同自然科學（生理學同力學等）例子有用古典力學分析一個人使用一部機械嗰陣身體各部份會受幾多力，同埋呢啲力會唔會大到足以對嗰個人嘅身體造成傷害；